የኬኒያ አርሷአደሮች በአፍሪካ ነፃ የንግድ ቀጠና ስምምነት ከፍተኛ ተስፋ እንደጣሉበት ተናገሩ
የኬኒያ አርሷአደሮች ከስምምነት ላይ በተደረሰው አዲሱ የአፍሪካ ነፃ የንግድ ቀጠና ስምምነት ከፍተኛ ተስፋ እንደጣሉበት ተናገሩ፡፡የአፍሪካ መሪዎች በኒጀር ባደረጉት ስምምነት በዓለም ታላቁ የነፃ ንግድ ቀጠና እቅድን እውን ለማድረግ ችለዋል፡፡ስምምነቱ በአፍሪካ ህብረት 55 አባል ሀገራትን በአንድ ገበያ ውስጥ በማስተሳሰር ከአንድ ቢሊዮን በላይ ሰዎች በአንድ ገበያ እንዲሳተፉ ያስችላል ነው የተባለው ፡፡የምጣኔ ሀብት ተንታኞች የንግድ ልውውጡ በአህጉሪቱ በሚሊየኖች ለሚቆጠሩ ህዝቦች የሥራ ዕድልን እንደሚፈጠር ተስፋን ሰንቀዋል፡፡አዲሱ የአፍሪካ ነፃ የንግድ ስምምነት በሀገሪቱ የተለያዩ ክፍሎች በፋብሪካ የሚቀነባበሩ የእህል አይነቶች አምራች አርሶ አደሮች የተሻለ የገበያ ትስስርን እንደሚፈጥርላቸው ተስፋ ማድረጋቸውን ነው የገለፀው፡፡በኬኒያ በምትገኘው ሲከር ከተማ ውስጥ ከአኩሪ አተር የምግብ ዘይትን የሚያመርተው ኩባንያ ከሚቀጥለው አመት ጀምሮ ተግባራዊ የሚያደረገው ነፃ የንግድ ቀጠና ስምምነትን ባደረጉ ሀገራት መካከል የሚደረገው የንግድ ልውውጥ 97 በመቶ ከታክስ ነጻ የሆነ የንግድ ግንኙነትን ለመፍጠር ያስችላል በመባሉ መሰል ኩባያዎችን የተሻለ ተጠቃሚዎች እንደሚሆኑ በመግለጽ ላይ ናቸው፡፡የዘይት አቀነባባሪው ፋብሪካ ዳይሬክተር የሆኑት ክሪስ ዳይዝም ስምምነቱ ተግባራዊ ከሆነ የስራ እድሎችን በማስፋት ወጪያቸውን እንደምቀንስ ገልጸዋል፡፡በርካታ ሀገራት ስምምነቱን ቢያደርጉም በአገራቸው ግን የቁጥጥር ፖሊሲዎችን አሁንም እንዳስቀመጡ ናቸው ፡፡በአፍሪካ የለተለያዩ ሀገራትን ድንበሮችን ተሻግሮ የግብርና ማቀነባበሪያ ምርቶችን መሸጥ ከባድ ነው፡፡  አብዛኛዎቹ  የአፍሪካ ሀገራት  ከእርስ በርስ ግብይት በበለጠ ምርቶቻቸውን ከአውሮፓ እና ከኢዢያ ሀገራት ነው የሚያሥገቡት ተብሏል ፡፡ነፃ ንግድ ስምምነቱ ብቻውን ይህን ችግር አይቀርፈውም ሲሉ የምጣኔ ሀብት ባለሞያዎች ይናገራሉ፡፡ ከዘርፉ የላቀ ተጠቃሚ የሆኑ ያደጉ ሀገራትም የሚኖረውን ጫና መቋቋም መቻል አለባቸው ነው የሚሉት፡፡ ዘገባው የአልጀዚራ ነው ፡፡